**Vores staldpolitik**Vi ønsker optimale betingelser for hest og rytter i vor stald og omkring vore faciliteter. Desuden er det vigtigt, at vi sørger for, sikkerheden i klubben er i orden. Derfor har vi opstillet følgende punkter, som vi ønsker at alle overholder. Listen er lang, men det er alligevel en god ide, at du løber den igennem:

* Al færdsel på klubbens område sker på eget ansvar. Børn, der færdes alene på klubbens område, færdes på forældrenes ansvar.
* Løb, leg, råb og støjende adfærd i nærheden af hestene er ikke tilladt. Særligt i staldområdet kræver vi rolig adfærd. Hesten står i en boks og har ikke mange muligheder for at gøre brug af sit flugtinstinkt, hvis den bliver forskrækket eller stresset. Desuden vil en hest på gangarealet være mere tilbøjelig til at sparke eller bide, hvis den bliver forskrækket.
* Hestene skal have fred og ro, specielt under fodring.
* Forlad aldrig din hest på staldgangen i længere tid ad gangen. Heller ikke selv om den er bundet. Hvis du lige skal smutte et eller andet sted hen, skal du lukke den ind i boksen imens.
* En hest må aldrig bindes i et tov, som den ikke kan slide sig løs af! Brug tov eller kæder med sikkerhedslåse i begge ender.
* Der må ikke rides i stalden
* Ryd op og fej efter dig, inden du tager ud at ride. Det gælder både udenfor din egen boks, gangarealer, vandspiltov, containerpladsen. og hvor du ellers måtte have ”svinet”.
* Enhver, der har sin gang på Himmelev Rideklub, har ansvar for at rydde op efter sig og for ikke at efterlade sine ting på gangarealer eller andre steder. Og så er det en selvfølge, at skraldespandene skal bruges til skrald!
* Agerer din hest ikke, som du ønsker, kan du gå ud fra, at du ikke har været dygtig nok til at vise den, hvad du vil. At slå hesten som led i dens almindelige opdragelse hjælper ikke - og vil ikke blive tolereret!
* Vi tager afstand fra hårdhændet behandling af hestene. Rytterkultur "smitter" - derfor vil en god og rolig omgang med hestene smitte af på "kulturen" - lige som en hårdhændet og negativ omgang vil gøre det samme.
* Tænk på, at din hest står i boks alene og uden kontakt med de øvrige heste. Derfor bør den have en anden hest med på fold, så den får opfyldt sit "kontaktbehov", med mindre den absolut ikke kan lide det
* Hunde skal føres i snor. Den eneste hund, der må gå frit rundt, er den, der bor på stedet.
* Vi lægger vægt på et godt socialt miljø. Der må gerne grines, synges og danses - i Rytterstuen
* Lån ikke andres ting uden at spørge først!
* Himmelev Rideklub er mobbefrit område for både hest og rytter!
* Der skal være plads til alle - med alle de forskelligheder, som vi hver især har. Det begynder med at anlægge en "god tone" i rideklubben.
* Klokken 22 er hestenes sengetid, og rideklubben lukker. Du er velkommen igen kl. 8.00 næste morgen.